  Туспуктэм: Данил Кузнецов Майя Бывальцева Россиысь Быръёнъёсъя шор ӧри кунлы азьмуртэз быръёнъёсын куара сётон понна бюллетеньлэсь текстсэ юнматӥз. Со сярысь ӧрилэн «ВКонтакте» мерлыко вотэсысь бамаз ивортӥзы. Бюллетеньын пусъем кандидатъёслэн нимтулзы алфавитъя гожтэмын луоз. Котькудӥз вадьсын кандидат сярысь вакчияк ивортодэт гожтэмын: кыӵе арын но кытын вордскемын, ужан интыез, кинэн ӵектэмын быръёнъёсы пыриськыны, кандидат политика партие пыремез сярысь ивортӥз ке, солэн нимыз но кандидатлэн отын инлыкез. Котькуд кандидатлы бюллетеньын одӥг мында инты висъямын. Оглом быръёнъёсъя ӧриослы 113 миллионлэсь трос быръён бюллетеньёс печатламын луозы. Россилэн азьмуртэз быръёнъёсын куара сётон куинь нунал мыноз – 2024-тӥ арын 15-17 южтолэзе.  Тегъёс: быръёнъёс Быръёнъёсъяӧри Удмуртия Россия  